Diari Oficial de la Generalitat Valenciana


Sumari del DOGV 4059, del 07-08-2001 (2001/7652)

ORDRE de 6 de juliol de 2001, de la Conselleria de Medi Ambient, per la qual es fa pública la línia i el seu import global màxim que finança, per a 2001, les ajudes previstes en l'Ordre de 22 de novembre de 1996 (DOGV núm. 2.885, de 9 de desembre de 1996), destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7652


Data del document
:   06-07-2001

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * muntanya
    * planta aromàtica
    * biomassa
    * explotació forestal
    * planta medicinal
    * ajuda a l'agricultura
    * suport econòmic
    * condiment

ORDRE de 6 de juliol de 2001, de la Conselleria de Medi Ambient, per la qual es fa pública la línia i el seu import global màxim que finança, per a 2001, les ajudes previstes en l'Ordre de 22 de novembre de 1996 (DOGV núm. 2.885, de 9 de desembre de 1996), destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal. [2001/7652]
  
L'Ordre de 22 de novembre de 1996, de la conselleria d'Agricultura i Medi Ambient, estableix un règim de subvencions destinades al foment i potenciació de diferents aprofitaments agroforestals: cultiu de plantes aromàtiques, medicinals i condimentàries, tofoneres, apícoles i execució de projectes d'aprofitament energètic de biomassa en l'àmbit forestal. Aquesta ordre ha estat modificada, en la base 4.1.a), per l'Ordre de 27 d'abril de 1999 (DOGV núm. 3.499).
  
L'article 1 de l'Ordre de 22 de novembre de 1996, estableix que la dotació anual per a establir el règim d'ajudes estarà en funció de l'assignació que, per a aquest règim d'ajudes, establesquen les corresponents lleis de pressupostos.
  
En la Llei 12/2000, de 28 de desembre, de Pressupostos de la Generalitat Valenciana, per a l'exercici 2001; s'ha desglossat la cobertura pressupostària de les subvencions en dos línies de transferència de capital: una, la T1808, que finança la totalitat de les accions, tret de l'aprofitament tofoner, que es finança mitjançant una línia específica creada enguany, la T4809.
  
Atés què les obligacions contretes en exercicis anteriors en les accions diferents a les tofoneres (cultiu de plantes aromàtiques, medicinals i condimentàries, apícoles i execució de projectes d'aprofitament energètic de biomassa) son de tal quantia que han esgotat el crèdit pressupostari de la línia T1808.
  
Vist que l'article 47.11.b del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, així com la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per a desenvolupar els aprofitaments tofoners regulats per l'Ordre de 22 de novembre de 1996, de la conselleria d'Agricultura i Medi Ambient, modificada, per l'Ordre de 27 d'abril de 1999, de la conselleria de Medi Ambient; es finançaran amb càrrec al capítol VII, de la secció 14, servei 04, programa 442.40, línia T4809, dels pressupostos de la Generalitat Valenciana, amb un import global màxim de 4.803.854 PTA (28.871,74 euros) per a 2001.
  
Article 2
  
La resta de les ajudes regulades per l'Ordre de 22 de novembre de 1996, de la Conselleria d'Agricultura i Medi Ambient, modificada, per l'Ordre de 27 d'abril de 1999, de la Conselleria de Medi Ambient; es desconvoquen per inexistència de crèdit pressupostari, per a 2001.
  
Les sol·licituds presentades en temps i forma adients a la convocatòria de 2001, es consideraran vàlides per a la convocatòria de l'exercici 2002.
  
Article 3
  
A les entitats locals se'ls pot avançar, si ho demanen, fins a un 15% de l'import total de la subvenció, una vegada concedida l'ajuda.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 6 de juliol de 2001
  
El conseller de Medi Ambient,